Elon Musk anklages for sexchikane – SpaceX betalte 1,7 mio. for at lukke sagen

SpaceX har angiveligt betalt en stewardesse et beløb svarende til 1,7 millioner kroner for at sikre, at hun ikke udtalte sig eller sagsøgte virksomheden. Hun anklager Elon Musk for at have blottet sig selv og opfordret hende til sex, fortæller Business Insider. På Twitter kalder Elon Musk anklagerne “fuldstændig usande.”

Ifølge artiklen var stewardessen ansat hos SpaceX, da hændelsen fandt sted. Elon Musk havde bedt hende om en fuld kropsmassage på sit værelse, hvilket ikke var unormalt. Men under massagen fjernede Musk angiveligt klædet over sit eregerede lem. Han tilbød samtidig at købe hende en hest (ifølge artiklen havde kvinden stor interesse for heste).

Beskyldningerne er blevet videregivet til Business Insider af en af ​​stewardessens venner, som i 2018 blev bedt af stewardessens advokat om at underskrive en erklæring, der understøttede påstandene.

Ifølge artiklen klagede kvinden til SpaceX’s HR-afdeling i 2018 hvorefter virksomheden gav sagen til en mægler. Han sørgede for en fratrædelsesaftale på 250.000 dollars, der skulle forhindrede hende i at sige noget dårligt om Elon Musk eller hans virksomheder, inklusive SpaceX og Tesla. Dette omfattede i øvrigt også at tale om selve betalingen.

Kilden til historien har ikke kontaktet kvinden inden han talte med Busines Insider og han er ikke bundet af en tavshedsklausul.

Musk benægter alt

Da Elon Musk blev bedt om en kommentar, sagde han angiveligt at der var “meget mere” i historien. Han sagde også, at anklagerne er politisk motiverede. Noget han gentog til sine følgere på Twitter efter at være blevet bedt om en kommentar til beskyldningerne.

The attacks against me should be viewed through a political lens – this is their standard (despicable) playbook – but nothing will deter me from fighting for a good future and your right to free speech
— Elon Musk (@elonmusk) May 20, 2022

Elon Musk anklages for sexchikane – SpaceX betalte 1,7 mio. for at lukke sagen