I aften sender Elon Musk mennesker i rummet

Nedtællingen til den første bemandende SpaceX-mission nogensinde er begyndt – og præcis klokken 22.33 i aften, dansk tid, sendes astronauterne Doug Hurley og Bob Behnken mod Den Internationale Rumstation, hvor de skal opholde sig i mellem seks og 16 uger.

Det er ikke alene første gang Elon Musks SpaceX sender mennesker i rummet – det er første gang i knapt ti år, at er sendes mennesker i rummet fra amerikansk jord. Det sker, naturligvis, fra det legendariske Kennedy Space Center i Florida, hvorfra også månemissionen Apollo 11 tog udgangspunkt i 1969.

For alle os, der ikke er inviteret fysisk er der masser af muligheder for at følge den historiske begivenhed. Både SpaceX og NASA vil streame opsendelsen live på deres respektive hjemmesider. Det er også muligt at følge opsendelsen på SpaceX’s Youtube-kanal eller på NASA TV på Youtube. Herunder er indlejret live-feed’et fra SpaceX.

De to astronauter skal efter planen ankomme til Den Internationale Rumstation, ISS, i morgen efter næsten 19 timer i kredsløb om Jorden. De løftes derop i en speciel kapsel, Crew Dragon, der er en ombygget udgave af Dragon-kapslen, der normalt bruges til at fragte gods til rumstationen.

Opsendelsen er en milepæl for både Elon Musk, SpaceX og NASA. Det er som sagt første gang siden 2011 at der sendes mennesker i rummet fra amerikansk jord. Dette er en meget vigtig mission for SpaceX, da den kan påvirke firmaets fremtidsudsigter for at udføre flere ture til ISS. Hvis missionen er vellykket, baner det også vejen for andre kommercielle rumfartselskaber til at udføre besætningsopgaver.

Grafisk præsentation af missionen.

I aften sender Elon Musk mennesker i rummet